Man in Pta met panga aangevalParamedici op die toneel. Foto: Verskaf ŉ Man, vermoedelik in sy 30’s, het ernstige wonde aan sy kop opgedoen nadat hy Saterdag in die ooste van Pretoria met ŉ panga aangeval is. Annine Siddall, woordvoerder van ER24, het gesê paramedici is teen 14:50 na die Plastic View- informele nedersetting langs Moreletapark ontbied waar die voorval plaasgevind het. “By paramedici se aankoms op die toneel is die man op die grond aangetref. Hy het ŉ erge besering aan sy kop opgedoen nadat hy glo met ŉ panga geslaan is,” het sy gesê. “Die man is op die toneel behandel en met ŉ ambulans na die Mamelodi-hospitaal geneem vir verdere behandeling.” Die polisie was op die toneel en ondersoek die voorval. Die motief vir die aanval is nog nie bekend nie.